Hanne og Carsten forsøger febrilsk at opretholde illusionen om et lykkeligt liv overfor deres nysgerrige naboer. Før var de som de andre på villavejen, men finanskrisen ramte familien hårdt, og for at kunne betale den endeløse strøm af regninger, har de solgt alt hvad de ejer. Men hvordan opretholdes forestillingen om det lykkelige liv, når krisen kradser i facaderne?